Il-Konsagrazzjoni tal-Knisja Parrokkjali tal-Mellieħa Il-75 Anniversarju Il-kelma ''Konsagrazzjoni', kif ukoll 'Dedikazzjoni', ifissru l-istess ħaġa. jiġifieri meta tkun ikkonsagrata solennement Knisja biex tkun iddedikata għall-kult u l-qima lejn Alla, u biex wara, din iċ-ċelebrazzjoni tal-Konsagrazzjoni, tibqa' tiġi mfakkra, kull sena, b'festa li tixraq lil ġrajja daqshekk kbira. Hemm ħafna opinjonijiet jekk il-Konsagrazzjoni tal-Knejjes kinitx sa minn żmien l-Appostli. Pero', hija ħaġa ċerta li , mis-seklu disa' 'l quddiem, il- Konsagrazzjoni tal-Knejjes baqgħet issir kważi bl- istess ċerimonja, skond kif kien hemm imniżżel fil- Pontifikal Ruman, sa minn qabel il-Konċilju Vatikan it-Tieni ta' l-1963 — 1965. Il-Knisja Parrokkjali tal-Mellieħa Skond kif hemm miktub fl-iskrizzjoni ta' tifkira, bil-Latin, fuq il-bieb il-kbir tan-nofs min-naħa ta' ġewwa tal-Knisja Parrokkjali, u li llum ma għadhiex tidher minħabba li tgħattiet bl-antiporta xi ħdax-il sena ilu, tgħid hekk: 'Dan it-Tempju, li l-ewwel ġebla tiegħu ġiet imbierka, skond ir-rit stabbilit, mill-Kappillan Dun Franġisk Maria Magri, fil-5 ta' Settembru, 1883. Monsinjur Pietru Pace, Isqof ta' Malta, bierek il-Knisja fil-5 ta' Settembru, 1897. Dom Mawru Caruana, Isqof ta' Malta u Arċisqof ta' Rodi, ikkonsagraha solennement, f'ċerimonja solenni, fit-18 ta' Frar, 1930. Fl-artal Maġġur, tqiegħdu r- relikwi tal-Qaddisin Martri Klement, Kostanz u Adeodata'. Kien il-Kappillan Dun Franġisk Maria Magri li ħaseb għall-bini tal-Knisja Parrokkjali, b'kooperazzjoni sħiħa min-naħa tal-poplu Mellieħi. Il-Kappillan Magri, Alla tah ix-xorti li jara l-Knisja lesta. Imma d-dejn tal-flus fuq il-bini tal-Knisja Parrokkjali baqa' jkaxkar fuq il-Parroċċa tal-Mellieħa sa żmien il- Kappillan Mellieħi Dun Indri Fenech, jiġifieri sa bejn l-1925 u l-1946. Meta, imbagħad, tħallas id-dejn, setgħet issir il-Konsagrazzjoni tal-Knisja Parrokkjali. Il-Konsagrazzjoni skond il-Pontifikal Ruman saret hekk: Fil-jum ta' qabel il-Konsagrazzjoni, l-Isqof li kellu jagħmel iċ-ċerimonja u li kellu jkun sajjem, ħa r-relikwi tal-Qaddisin Martri fis-Santwarju tal-Madonna tal-Mellieħa, inxtegħlu x-xemgħat quddiemhom, imbagħad, l-għada filgħodu, quddiem ir- relikwi, tkantaw bil-Latin il- Matutin u l-Lawdi, mill-Uffiċċju Divin. Fil-Knisja kien hemm lesti t-tnax-il Salib ġa mwaħħlin mal-pilastri tal-korsija, li jfissru t-Tnax- il Appostlu, u bix-xemgħat lesti quddiemhom biex jinxtegħlu fiċ-ċerimonja tal-Konsagrazzjoni tagħhom. Wieħed mis-Slaleb tal- Konsagrazzjoni ta' l-1930 Fil-Knisja kellu jkun hemm Djaknu, jiġifieri wieħed li jkun għadu ma ġiex ikkonsagrat Saċerdot, li kellu jieħu ħsieb ta' dak kollu li kien hemm bżonn għaċ- ċerimonja. Iċ-ċerimonja kienet tibda hekk: L-Isqof imur f'purċissjoni madwar il-bini tal-Knisja fuq in-naħa ta' barra tagħha, għal tliet darbiet, waqt li jberikha kull darba, bl-Ilma Mbierek, imbagħad, iħabbat tliet darbiet bil-baklu jew bastun pastorali, fuq il-bieb tan-nofs waqt li jgħid il-kliem mis-Salm 24: ''Intrefgħu, bibien, infetħu, intom bibien ta' dejjem, ħalli jidħol is-Sultan tal-Glorja'. Imbagħad, id-Djaknu, minn ġewwa, jgħidlu għal tliet darbiet: 'Min hu dan is-Sultan tal-Glorja2' U l-Isqof, minn barra, jirrispondi għal darbtejn: ''Hu l-Mulej setgħan u qawwi, il-Mulej qawwi fit-taqbida'. U fit-tielet darba l-Isqof jirrispondi: ''Hu l-Mulej ta' l-eżerċti, dan hu s-Sultan tal-Glorja'. Imbagħad, id-Djaknu jiftaħlu l-bieb u l-Isqof, flimkien ma' xi Saċerdoti u oħrajn li jassistuh, jidħlu fil-Knisja, filwaqt li l- kumplament tal-Kleru u n-nies jibqgħu barra, u l-bieb jerġa' jingħalaq. Fuq il-paviment jew art tal-Knisja, kien hemm ġa mxerred l-irmied f'forma ta' Salib Grieg jew bħalma ngħidu s-Salib ta' Sant'Andrija, biex l-Isqof, bil- baklu f'idejh, kiteb fuq l-istess Salib l-alfabetti tal- Latin u tal-Grieg, li dan ifisser it-tagħlim li jkollhom jitgħallmu l-Katekumeni, jiġifieri dawk li jkunu qegħdin jippreparaw ruħhom biex jitgħammdu. Wara dan kollu, l-Isqof mar biex jikkonsagra l- Artal Maġġur u wkoll xi artali oħra billi, l-ewwel immarkahom b'ħames Slaleb b'sebgħu l-kbir, wara Il-knisja Parrokkjali tal-Mellieħa: minn ġewwa sas-snin 60) li kien bill idu fl-Ilma Gregorjan, jiġifieri f'taħlita ta' ilma, irmied, melħ u nbid li jkunu ġa mbierka qabel, u lil dawk is-Slaleb bexxhom seba' darbiet b'dik it-taħlita. L-Isqof, imbagħad, dar tliet darbiet mal- knisja minn ġewwa u bexx b'dik it-taħlita kemm il-ħitan kif ukoll il-paviment. Wara nġiebu r-relikwi tal-Qaddisin Martri f'purċissjoni mis-Santwarju tal- Madonna tal-Mellieħa, bis-sehem ta' l-Isqof, il-Kleru u l-poplu tal-Mellieħa. L-Isqof Dom Mawru Caruana għamel kelmtejn ta' l-okkażżjoni taċ-ċelebrazzjoni tal-Konsagrazzjoni u kkonsagra jew dilek il-bieb tan-nofs tal-Knisja biż-Żejt tal-Griżma. F'nofs il- mensola, jew wiċċ il-mejda ta' l-Artal Maġġur, kien hemm ġa mħaffer bħal qabar żgħir ta' madwar 4 pulzieri jew 10 ċentimetri u dan ukoll ġie midluk biż-Żejt tal-Griżma. Imbagħad tqiegħdu fih ir- relikwi tal-Qaddisin Martri. : Imbagħad il-mensola kienet midluka bl-istess mod u inċensata u wara saru ħames Slaleb fuqha biż- Żejt tal-Katekumeni u biż-Żejt tal-Griżma. U fuq il-ħames Slaleb li kienu saru qabel fuq il-mensola ta' l-Artal inħaraq l-inċens. Wara, l-Isqof mar jidlek biż-Żejt tal-Griżma lit-Tnax-il Salib imwaħħlin mal- pilastri tal-kursija permezz ta' armar apposta biex ikun jista' jilħaqhom fil-għoli u inċensahom ukoll. Fl-aħħarnett l-Isqof għamel Salib biż-Żejt tal-Griżma fuq quddiem tal-faċċata ta' l-Artal Maġġur u fuq l- erba' kantunieri ta' l-istess Artal. Wara li sar dan kollu fiċ-Ċerimonja tal- Konsagrazzjoni jew Dedikazzjoni , u wara li d-dvalji ta' l-Artal, kalċijiet, pissidijiet u ornamenti oħra ġew imbierka jew ikkonsagrati, l-Artal ġie armat u mżejjen, inxtegħlu x-xemgħat u l-Isqof reġa' inċensa l-Artal għal tliet darbiet oħra. Hekk intemmet iċ-Ċerimonja tal-Konsagrazzjoni. Għandna għax nifhmu li wara li spiċċat iċ-Ċerimonja Għal festa kbira bħal din il-Kappillan Magri ma kienx preżenti għax kien miet fl-1929. Pero' għandna għax nifhmu li l-Kappillan ta' warajh, Dun Karlu Cortis, li miet fit-2 ta' Ottubru 1962, kien hemm jassisti flimkien mal-Kappillan ta' dak iż-żmien Dun Indri Fenech kif ukoll ma' l-Isqof Dom Mawru Caruana. Il-Knisja Parrokkjali tal-Mellieħa fl-1921. Fl-1921 inbnew iż-żewġ kampnari tal-Knisja Parrokkjali u fl-1925 il-kampnari ġew imżejna b'sett qniepen ta' ħamsa, il-ġmiel tagħhom. Bla dubju ta' xejn il-qniepen, bid-daqq u l-armonija tagħhom, żgur li taw sehimhom f'Ċelebrazzjoni Solenni bħal dik u żgur li komplew għaxxqu u sebbħu ċ- Ċerimonja tal-Konsagrazzjoni tal-Knisja Parrokkjali tal-Mellieħa. Jixraq għalhekk li ċelebrazzjoni hekk ta' importanza kbira fil-Parroċċa tal-Mellieħa tibqa' tiġi mfakkra ta' kull sena fit-18 ta' Frar b'solennita' kbira u bis- sehem sħiħ tal-Melliħin kollha bħala ringrazzjament lil Alla li, bl-interċessjoni tal-Madonna, għandna Tempju daqshekk kbir u sabiħ. l-poplu kollu preżenti daħal fil-Knisja Parrokkjali, CLEMENTIS, CONSTANTII, ADEODATAE ferħan u kuntent li l-ħolma tal-Kappillan Franġisk Maria Magri flimkien mal-poplu kollu Mellieħi issa RI L let biex twettqet L-Iskrizzjoni bil-Latin tal-Konsagrazzjoni Waslet biex twettqet. tal-Knisja fit-18 ta' Frar. 'Chalkv Garage' Triq iċ-Ċagħaq, Mgarr, Malta.